《再和同寅潘应昌游钟山韵三首 其二》
明代·黄仲昭

帝业天开形势壮，望中濯濯著威灵。山连吴楚周遭绕，江发岷威迤逦经。

夷夏有归供职贡，犬羊无地肆膻腥。千年王气今全盛，累洽重熙奠八溟。

作者简介：（1435—1508）明福建莆田人，名潜，号退岩居士，以字行。成化二年进士。授编修。以直谏被杖，谪湘潭知县，又改南京大理评事。后以亲不逮养，遂不出。弘治初起江西提学佥事。久之乞归，日事著述，学者称未轩先生。有《未轩集》、《八闽通志》等。